ลักษณะการประกอบธุรกิจ

ประวัติความเป็นมา

บริษัท เอเชียน อินซูเลเตอร์ จำกัด (มหาชน) (AI) ก่อตั้งขึ้นเมื่อวันที่ 12 พฤษภาคม 2524
โดยมีวัตถุประสงค์หลักในการประกอบธุรกิจผลิตและจำหน่ายลูกถ้วยไฟฟ้าเพื่อใช้ในกิจการไฟฟ้าและพลังงาน
บริษัทมีการดำเนินงานที่สำคัญในช่วงที่ผ่านมา ดังต่อไปนี้

ปี 2544 - บริษัทได้ย้ายโรงงานผลิตจากนิคมอุตสาหกรรมบางชัน กรุงเทพฯ
ไปยังโรงงานใหม่จังหวัดสิงห์บุรี และเริ่มใช้สิทธิในบัตรส่งเสริมการลงทุน
จากคณะกรรมการส่งเสริมการลงทุน (BOI)

ปี 2545 - บริษัทได้ทำการวิจัยพัฒนาและประสพความสำเร็จในการผลิตลูกถ้วยไฟฟ้า แบบแท่ง
ในระบบส่งกระแสไฟฟ้าแรงดันสูง 69 – 115 กิโลโวลต์
ใช้ในระบบส่งกระแสไฟฟ้าแรงสูงและสถานีไฟฟ้าย่อย เพื่อผลิตและจำหน่ายให้กับ กฟภ. และ กฟน.

ปี 2546 - บริษัทได้รับการรับรองระบบบริหารงานคุณภาพตามมาตรฐาน ISO 9001-2000
จากสถาบันรับรองมาตรฐานไอเอสโอ

ปี 2547 - บริษัทได้ร่วมทุนกับ PPC Insulators เพื่อจัดตั้งบริษัท พีพีซี เอเชียน อินซูเลเตอร์
(PPCAI) โดยมีทุนจดทะเบียนทั้งสิ้น 165 ล้านบาท
โดยมีวัตถุประสงค์ในการดำเนินธุรกิจผลิตและจำหน่ายลูกถ้วยไฟฟ้า
เพื่อส่งออกไปจำหน่ายยังประเทศในทวีปยุโรปและทวีปอเมริกา โดยบริษัทมีสัดส่วนการถือหุ้นร้อยละ
40 ของทุนจดทะเบียน

- ณ 19 มีนาคม 2547 บริษัทได้ดำเนินการเพิ่มทุนจดทะเบียนเป็น 500 ล้านบาท
และทุนที่ชำระแล้วเป็น 400 ล้านบาท โดยเสนอขายหุ้นสามัญเพิ่มทุนแก่ผู้ถือหุ้นเดิม
และดำเนินการแปรสภาพบริษัทจำกัดเป็นบริษัทมหาชน
เพื่อเสนอขายหุ้นเพิ่มทุนต่อประชาชนและนำบริษัทเข้าจดทะเบียนในตลาดหลักทรัพย์ฯ

- บริษัทได้ลงทุนในบริษัท อิเลคทริคอล โพรเจคส์ จำกัด (EPC)
ซึ่งประกอบธุรกิจรับเหมาก่อสร้างและติดตั้งสถานีไฟฟ้าย่อยและสายส่งกำลังไฟฟ้าแรงสูง
โดยมีสัดส่วนการถือหุ้นร้อยละ 94.48 ของทุนจดทะเบียนทั้งสิ้น 200 ล้านบาท

ปี 2548 - บริษัทได้รับสิทธิในบัตรส่งเสริมการลงทุน จากคณะกรรมการส่งเสริมการลงทุน (BOI)
ชนิดผลิตภัณฑ์ ดินผสมสำเร็จ (COMPOUND CLAY) มีกำลังผลิตดินผสมสำเร็จ ปีละประมาณ 25,000
ตัน

ปี 2549 - บริษัทได้ก่อตั้งบริษัท เอไอ โลจิสติกส์ จำกัด (AIL) โดยมีสัดส่วนการลงทุนร้อยละ 80
ประกอบกิจการขนส่งสินค้าทางบกและทางทะเล และได้รับสิทธิในบัตรส่งเสริมการลงทุน
จากคณะกรรมการส่งเสริมการลงทุน (BOI) ในกิจการเรือขนส่งทางทะเล

- บริษัทได้ก่อตั้งบริษัท เอไอ เอนเนอจี จำกัด (AIE) โดยมีสัดส่วนการลงทุนร้อยละ 75
ประกอบกิจการผลิตและจำหน่ายพลังงานทดแทน

- บริษัทได้เพิ่มสัดส่วนการลงทุนในบริษัท อิเลคทริคอล โพรเจคส์ จำกัด เป็นร้อยละ 99.84
และเปลี่ยนชื่อบริษัทย่อยเป็นบริษัท เอไอ เอนจิเนียริง เซอร์วิเซส จำกัด (AIES)

ภาพรวมการประกอบธุรกิจของกลุ่มบริษัท

บริษัทย่อย

บริษัท เอไอ เอนจิเนียริง เซอร์วิเซส จำกัด (AIES) ชื่อเดิมคือ บริษัท อิเลคทริคอล โพรเจคส์
จำกัด (EPC) ก่อตั้งขึ้นเมื่อวันที่ 17 กันยายน 2535
โดยมีวัตถุประสงค์เพื่อดำเนินธุรกิจรับเหมาก่อสร้างและติดตั้งสถานีไฟฟ้าย่อยและสายส่งกำลังไฟฟ้า
ในปี 2549 บริษัท AI ได้เพิ่มสัดส่วนการลงทุนในบริษัท AIES เป็นถือหุ้นในสัดส่วนร้อยละ 99.84
ของทุนจดทะเบียนจำนวนทั้งสิ้น 200 ล้านบาท

บริษัท เอไอ โลจิสติกส์ จำกัด (AIL) ก่อตั้งขึ้นเมื่อเดือนกุมภาพันธ์ 2549
มีทุนจดทะเบียนจำนวนทั้งสิ้น 40 ล้านบาท โดย AI ได้ลงทุนในสัดส่วนร้อยละ 80
มีวัตถุประสงค์เพื่อประกอบธุรกิจขนส่งสินค้าทางบกและทางทะเล
ซึ่งบริษัทได้รับสิทธิในบัตรส่งเสริมการลงทุน จากคณะกรรมการส่งเสริมการลงทุน (BOI)
ในกิจการเรือขนส่งทางทะเล

บริษัท เอไอ เอนเนอจี จำกัด (AIE) ก่อตั้งขึ้นเมื่อเดือนตุลาคม 2549
มีทุนจดทะเบียนจำนวนทั้งสิ้น 300 ล้านบาท โดย AI ถือหุ้นในสัดส่วนร้อยละ 75
มีวัตถุประสงค์เพื่อประกอบกิจการผลิตและจำหน่ายพลังงานทดแทน
โดยมีโรงงานผลิตตั้งอยู่ที่อำเภอกระทุ่มแบน จังหวัดสมุทรสาคร

กิจการร่วมค้าของบริษัทย่อย

KG-EPC JV เป็นกิจการร่วมค้าระหว่าง EPC และ บริษัท คิลแพทริค กรีน จำกัด (KG)
ประทศออสเตรเลีย โดยมีสัดส่วนการลงทุนเท่ากับร้อยละ 99 และร้อยละ 1 ตามลำดับ KG-EPC
JV ได้ก่อตั้งขึ้นในปี 2541 ด้วยทุนจดทะเบียนจำนวนทั้งสิ้น 18 ล้านบาท
มีวัตถุประสงค์เพื่อเข้าร่วมประมูลงานโครงการจัดหาและติดตั้งสายส่งกำลังไฟฟ้าแรงสูงขนาด 115
กิโลโวลต์ ของ กฟภ. โดยเป็นการประสานความร่วมมือ
และถ่ายทอดประสบการณ์และเทคโนโลยีของทั้งสองบริษัท

KG-EPC JV ได้ดำเนินงานของทั้ง 2 โครงการดังกล่าวจนแล้วเสร็จในเดือนกรกฎาคม 2547
ซึ่งจากการดำเนินงานโครงการดังกล่าวนั้น ทำให้ EPC
มีประสบการณ์และศักยภาพสามารถดำเนินงานรับเหมาก่อสร้างและติดตั้งสถานีไฟฟ้าย่อยหรือสายส่งไฟฟ้าแรงสูงได้ด้วยตนเองต่อไปในอนาคต
ทั้งนี้บริษัทมีแผนงานที่จะดำเนินธุรกิจงานรับเหมาก่อสร้างโครงการผ่านบริษัท EPC เท่านั้น
และในช่วงปี 2549 ที่ผ่านมา หลังจากสิ้นสุดระยะเวลาการรับประกันผลงานของโครงการเดิมทั้ง 2
โครงการ ซึ่ง กฟภ. ได้กำหนดให้รับประกันผลงานเป็นระยะเวลา 2
ปีหลังจากที่ก่อสร้างเสร็จสิ้นแล้วนั้น โดยบริษัทได้ทำการยกเลิกกิจการร่วมค้า KG-EPC JV เมื่อวันที่
31 ธันวาคม 2549

บริษัทร่วมทุน

บริษัท พีพีซี เอเชียน อินซูเลเตอร์ จำกัด (PPCAI) ก่อตั้งขึ้นเมื่อวันที่ 23 กุมภาพันธ์ 2547
โดยมีทุนจดทะเบียนจำนวนทั้งสิ้น 165 ล้านบาท PPCAI เป็นบริษัทร่วมทุนระหว่างบริษัท AI
และบริษัท PPC Insulators Holding GmbH (PPC) ประเทศออสเตรีย
โดยมีสัดส่วนการถือหุ้นในอัตราร้อยละ 40 และร้อยละ 60 ตามลำดับ โดย PPC
ลงทุนผ่านบริษัทย่อยที่ PPC ถือหุ้นอยู่ร้อยละ 100 ได้แก่บริษัท Porzellanfabrik Frauenthal
Insulators GmbH (PFI) ซึ่งเป็นบริษัทผู้ผลิตและจำหน่ายลูกถ้วยไฟฟ้าในทวีปยุโรป
มีสำนักงานใหญ่ตั้งอยู่ที่ประเทศออสเตรีย

บริษัทและ PPC ได้ร่วมลงนามในสัญญาร่วมทุนเมื่อวันที่ 30 มกราคม 2547
โดยมีวัตถุประสงค์การก่อตั้ง PPCAI เพื่อผลิตและจำหน่ายลูกถ้วยไฟฟ้าให้กับบริษัท และ PFI
หรือธุรกิจอื่นที่บริษัทและ PFI ได้มีการตกลงร่วมกันในอนาคต
และได้มีกำหนดเขตการค้าให้บริษัทมีสิทธิที่จะจำหน่ายสินค้าในเขตประเทศไทย ลาว พม่า กัมพูชา
และเวียดนาม ในขณะที่ PFI มีสิทธิที่จะจำหน่ายสินค้าได้ในประเทศอื่นๆ ทั่วโลกยกเว้น 5
ประเทศที่ได้ให้สิทธิบริษัทเป็นผู้จำหน่ายสินค้า ทั้งนี้การกำหนดเขตการจำหน่ายสินค้าดังกล่าว
จะต้องสอดคล้องกับแผนธุรกิจประจำปีของ PPCAI
ซึ่งจะต้องกำหนดขึ้นโดยได้รับความเห็นชอบจากที่ประชุมคณะกรรมการบริษัท
และที่ประชุมสามัญประจำปีผู้ถือหุ้น

สำหรับนโยบายในการผลิตและจำหน่ายสินค้านั้น PPCAI
จะมุ่งเน้นการผลิตลูกถ้วยไฟฟ้าตามมาตรฐาน ANSI และ IEC
ที่นอกเหนือจากผลิตภัณฑ์ที่มีอยู่แล้วในสายผลิตภัณฑ์ปัจจุบันของบริษัท
ซึ่งได้แก่ลูกถ้วยไฟฟ้าที่มีความสูงตั้งแต่ 2.5 เมตรขึ้นไป ตลาดสำคัญของลูกถ้วยไฟฟ้าที่ผลิตโดย
PPCAI นั้น ได้แก่ตลาดในทวีปยุโรป และทวีปอเมริกา
ซึ่งจะจัดจำหน่ายโดยผ่านช่องทางการจำหน่ายที่มีเดิมของ PPC
สำหรับเทคโนโลยีในการผลิตลูกถ้วยไฟฟ้านั้น
จะเป็นการนำเอาเทคโนโลยีการผลิตที่มีอยู่เดิมของบริษัทมาปรับปรุงและผสมผสานกับเทคโนโลยีของ
PPC โดยทาง PPC จะส่งผู้เชี่ยวชาญเข้ามาช่วยฝึกอบรมให้แก่พนักงานของบริษัท

โครงสร้างรายได้

หน่วย : พันบาท

+----------------+-----------------+--------+------+----+------+------+
| สายผลิตภัณฑ์ /    | ดำเนินการโดย     | %      | ปี    | %  | ปี    | %    |
| กลุ่มธุรกิจ        |                 | ก      | 2549 |    | 2548 |      |
|                |                 | ารถือหุ้น |      |    |      |      |
|                |                 |        | ร    |    | ร    |      |
|                |                 | ข      | ายได้ |    | ายได้ |      |
|                |                 | องบริษัท |      |    |      |      |
+----------------+-----------------+--------+------+----+------+------+
| รายไ           | บมจ.เอเชียน      | 100.00 | 615  | 7  | 928  | 9    |
| ด้จากการขายสินค้า | อินซูเลเตอร์       |        | ,094 | 3. | ,064 | 6.78 |
|                |                 | 99.84  |      | 34 |      |      |
| รายได้จากก      | บจ. เอไอ        |        | 197  |    | 30   | 3.22 |
| ารรับเหมาก่อสร้าง | เอนจิเนียริง       | 80.00  | ,039 | 2  | ,873 |      |
|                | เซอร์วิเซส        |        |      | 3. |      | 0.00 |
| ราย            |                 | 75.00  | 24   | 49 | 0.00 |      |
| ได้จากการเดินเรือ | บจ. เอไอ        |        | ,696 |    |      | 0.00 |
|                | โลจิสติกส์         |        |      | 2. | 0.00 |      |
| รายได้จาก       |                 |        | 1    | 95 |      |      |
| การขายไบโอดีเซล | บจ. เอไอ        |        | ,890 |    |      |      |
|                | เอนเนอร์จี        |        |      | 0. |      |      |
|                |                 |        |      | 22 |      |      |
+----------------+-----------------+--------+------+----+------+------+
| รวม            |                 |        | 838  | 10 | 958  | 10   |
|                |                 |        | ,719 | 0. | ,937 | 0.00 |
|                |                 |        |      | 00 |      |      |
+----------------+-----------------+--------+------+----+------+------+